Ir-Regolament tal-Kummissjoni (KE) Nru 2072/2000
tad-29 ta’ Settembru 2000
li jemenda r-Regolament (KE) Nru 1898/97 li jistabbilixxi regoli għall-applikazzjoni fis-settur tal-laħam tal-majjal għall-arranġamenti koperti mir-Regolament tal-Kunsill (KE) Nru 3066/95 u jirrevoka r-Regolamenti (KEE) Nru 2698/93 u (KE) Nru 1590/94 u li jemenda r-Regolament (KE) Nru 1585/2000 li jistabbilixxi safejn jistgħu jiġu aċċettati applikazzjonijiet imressqa f’Lulju 2000 għal liċenzi ta’ l-importazzjoni għal ċerti prodotti tal-laħam tal-majjal taħt ir-reġim maħsub fil-Ftehim milħuq mill-Komunità mar-Repubblika tal-Polonja, ir-Repubblika ta’l-Ungerija, ir-Repubblika Ċeka, l-Islovakkja, il-Bulgarija u r-Rumanija
KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KE) Nru 1727/2000 tal-31 ta Lulju 2000 li jistabbilixxi ċerti konċessjonijiet fil-forma ta’ kwoti ta’ tariffi tal-Komunita għal ċerti prodotti agrikoli u li jipprovdi għall-aġġustament, bħala miżura awtonoma u tranżizzjonali, ta’ ċerti konċessjonijiet agrikoli previsti fil-Ftehim ta’l-Ewropa ma’ l-Ungerija [1], u partikolarment Artikolu 1(3) tiegħu,
Billi:
(1) Ir-Regolament tal-Kummissjoni (KE) Nru 1898/97 [2], kif emendat bir-Regolament (KE) Nru 618/98 [3] ĠU, jistabbilixxi regoli ta’l-applikazzjoni fis-settur tal-laħam tal-majjal għall-arranġamenti fil-Ftehim ta l-Ewropa. Dan għandu jiġi emendat skond id-dispożizzjonijiet dwar il-prodotti tal-laħam tal-majjal fir-Regolament (KE) Nru 1727/2000.
(2) Il-ħlas lura ta’ dazji ta’l-importazzjoni fuq prodotti elenkati fil-lista fil-Parti A ta’ Anness 1 tar-Regolament (KE) Nru 1898/97 kif kien qabel id-dħul fis-seħħ ta’ dan ir-Regolament u importati taħt liċenzi użati mill-1 ta Lulju 2000 jaqgħu fl-ambitu ta’ Artikoli 878 u 898 tar-Regolament tal-Kummissjoni (KEE) Nru 2454/93 tat-2 ta’ Lulju 1993 li jistabbilixxi dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità [4], kif emendat l-aħħar bir-Regolament (KE) Nru 1602/2000 [5]
(3) Sabiex jiġi żgurat l-immaniġġjar approprjat tal-kwantitajiet, jeħtieġ li tiġi ffissata data finali għall-validità tal-liċenzi fl-aħħar ta’ kull sena ta’ kwota.
(4) Biex jiġi faċilitat in-negozju tal-laħam tal-majjal u biex jiġi armoniżżat il-livelli tal-garanziji għall-liċenzji ta’l-importazzjoni fis-setturi tal-laħam, jeħtieġ li jiġi rivedut il-livell tas-sigurtà fir-Regolament (KE) Nru 1898/97.
(5) L-applikazzjoni ta’ dan ir-Regolament mill-1 ta Lulju 2000 b’mod parallel mar- Regolament (KE) Nru 1727/2000 hija meħtieġa.
(6) Ir-Regolament tal-Kummissjoni (KE) Nru 1585/2000 [6] jistabbilixxi l-kwantitajiet, skond ir-Regolament (KE) Nru 1898/97, disponibbli għall-perjodu mill-1 ta’Ottubru sal-31 ta’ Diċembru 2000. Dan għandu jiġi emendat skond il-kwantitajiet annwali ġodda mogħtija f’Anness 1 ta’ dan ir-Regolament.
(7) Il-miżuri previsti f’dan ir-Regolament huma skond l-opinjoni tal-Kumitat tal-Ġestjoni tal-Laħam tal-Majjal.
ADDOTTAT DAN IR-REGOLAMENT:
Artikolu 1
Regolament (KE) Nru 1898/97 qiegħed jiġi emendat kif ġej:
1. It-titolu qiegħed jiġi sostitwit b’dan li ġej:
"il-formulazzjoni ta’ regoli għall-applikazzjoni fis-settur tal-laħam tal-majjal għall-arranġamenti koperti mir-Regolamenti tal-Kunsill (KE) Nru 1727/2000 u (KE) Nru 3066/95 u r-revoka tar-Regolamenti (KEE) Nru 2698/93 u (KE) Nru 1590/94."
2. L-ewwel subparagrafu ta’ Artikolu 1 jiġi qed jinbidel hekk kif ġej:
"Kull importazzjoni fil-Komunità taħt l-arranġamenti stabbiliti fir-Regolamenti (KE) Nru 1727/2000 u (KE) Nru 3066/95 ta’ prodotti koperti mill-grupp Numri 1, 2, 3, 4, H1, 5, 6, 7, 8, 9, 10/11, 12/13, 14, 15, 16 u 17 kif previst f’Anness 1 ta’ dan ir-Regolament huma soġġetti għal preżentazzjoni ta’ liċenza ta’l-importazzjoni."
3. Artikolu 5 qed jinbidel b’dan li ġej:
"Artikolu 5
Għall-finijiet ta’l-Artikolu 21(2) tar-Regolament (KEE) Nru 3719/88 il-liċenzi ta’l-importazzjoni għandhom ikunu validi għal 150 ġurnata mid-data proprja tal-ħruġ tagħhom.
Iżda, l-liċenzi ma jkunux validi wara t-30 ta Ġunju tas-sena tal-ħruġ.
Il-liċenzi ma jkunux trasferibbli."
4. Artikolu 6 qed jinbidel b’dan li ġej:
"Artikolu 6
Garanzija ta’ 20 EUR għal kull 100 kg għandha tiġi depożitata kontra l-applikazzjonijiet għal liċenzi ta’l-importazzjoni għal kull prodott indikat fl-Artikolu 1."
5. Il-parti A ta’l-Anness qed tinbidel b’Anness 1 ta’ dan ir-Regolament.
Artikolu 2
Anness II tr-Regolament (KE) Nru 1585/2000 qed jinbidel b’Anness II għal dan ir-Regolament.
Artikolu 3
Dan ir-Regolament għandu jidħol fis-seħħ fil-jum tal-publikazzjoni tieġħu fil-Ġurnal Uffiċjali tal-Komunitajiet Ewropej.
Dan għandu jgħodd b’effett mill-1 ta Lulju 2000.
Dan ir-Regolament għandu jorbot fl-intier tiegħu u japplika direttament fil-Pajjiżi Membri kollha.
Magħmul fi Brussel, fid-29 ta’ Settembru 2000.